REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/20-18

20. februar 2018. godine

B e o g r a d

ZAPISNIK

37. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 20. FEBRUARA 2018. GODINE

Sednica je počela u 11,10 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Zoran Krasić, Milorad Mirčić, Momo Čolaković, Milan Lapčević, Vojislav Vujić i Zoltan Pek.

Sednici je prisustvovao i zamenik člana Odbora Vladimir Marinković (zamenik Milorada Mijatovića).

Sednici nisu prisustvovali članovi Odbora: Dušan Bajatović, Saša Radulović, Goran Ćirić, niti njihovi zamenici.

 Pre prelaska na glasanje o dnevnom redu, član Odbora Milorad Mirčić predložio da se iz predloženog dnevnog reda briše tačka 3 – Razno, kao nepotrebna.

Na predlog predsednika Odbora, Odbor je većinom glasova (13 „za“, jedan narodni poslanik nije iskoristio pravo da glasa) utvrdio sledeći:

D n e v n i r e d:

1. Donošenje odluke o pokretanju postupka za utvrđivanje predloga za izbor četiri člana Republičke komisije za zaštitu prava u postupcima javnih nabavki;
2. Donošenje odluke o obrazovanju Radne grupe za sprovođenje postupka za izbor četiri člana Republičke komisije za zaštitu prava u postupcima javnih nabavki;

 Pre prelaska na rad po utvrđenom dnevnom redu Odbor je većinom glasova (10 „za“, tri člana Odbora nisu iskoristila pravo da glasaju) usvojio zapisnike sa 34, 35. i 36. sednice Odbora.

**PRVA TAČKA DNEVNOG REDA**: **Donošenje odluke o pokretanju postupka za utvrđivanje predloga za izbor četiri člana Republičke komisije za zaštitu prava u postupcima javnih nabavki**

Predsednik Odbora je obavestila članove i zamenike članova Odbora da je predsednik Republičke komisije za zaštitu prava u postupcima javnih nabavki dopisom 11 broj 02-251/18, od 6. februara 2018. godine, obavestila Narodnu skupštini da 1. aprila 2018. godine ističe mandat članovima Republičke komisije za zaštitu prava u postupcima javnih nabavki: Vesni Stanković, Vesni Gojković Milin, Željku Grošeti i Branislavu Cvetkoviću.

Aleksandra Tomić je članove i zamenike članova podsetila na odredbe Zakona o javnim nabavkama kojima je propisan način izbora članova Republičke komisije za zaštitu prava u postupcima javnih nabavki.

Kako bi se što pre obezbedili uslovi za izbor četiri nova člana Republičke komisije i time omogućio nesmetan rad Komisije, Odbor je, većinom glasova (11 „za“, dva člana Odbora nisu iskoristila pravo da glasaju), doneo Odluku o pokretanju postupka za utvrđivanje predloga za izbor četiri člana Republičke komisije za zaštitu prava u postupcima javnih nabavki.

 U diskusiji povodom ove tačke dnevnog reda učestvovali su: Zoran Krasić i Veroljub Arsić.

**DRUGA TAČKA DNEVNOG REDA: Donošenje odluke o obrazovanju Radne grupe za sprovođenje postupka za izbor četiri člana Republičke komisije za zaštitu prava u postupcima javnih nabavki.**

 Na predlog predsednika, Odbor je većinom glasova (11„za“, dva uzdržana, tri člana Odbora nisu iskoristila pravo da glasaju), doneo Odluku o obrazovanju Radne grupe za sprovođenje postupka za izbor četiri člana Republičke komisije za zaštitu prava u postupcima javnih nabavki u sledećem sastavu: Veroljub Arsić (predsedavajući), Milan Lapčević, Milorad Mijatović, Goran Ćirić i Goran Kovačević(članovi).

U diskusiji povodom ove tačke dnevnog reda učestvovali su: Milorad Mirčić, Zoran Krasić, Veroljub Arsić i Milan Lapčević.

 Sednica je završena u 12,20 časova.

 Sednica je tonski snimana.

 SEKRETAR ODBORA PREDSEDNIK ODBORA

 Ljiljana Miletić Živković dr Aleksandra Tomić